Սերգեյ Ռազով

Սերգեյ Ռազով (), խորհրդային և ռուս դիվանագետ, Իտալիայի Հանրապետությունում և Սան Մարինոյի Հանրապետությունում Ռուսաստանի Դաշնության արտակարգ և լիազոր դեսպան։ Ռուսաստանի Դաշնության դիվանագիտական ծառայության վաստակավոր գործիչ (2013)։

Կենսագրություն 
1975 թվականին ավարտել է ԽՍՀՄ Արտաքին գործերի նախարարության Մոսկվայի միջազգային հարաբերությունների պետական ինստիտուտը։ Տիրապետում է անգլերեն, չինարեն և լեհերեն լեզուներին։

Տարբեր պաշտոններ է զբաղեցրել Չինաստանի ԽՍՀՄ առևտրային ներկայացուցչությունում, Խորհրդային Միության Կոմունիստական կուսակցության Կենտրոնական կոմիտեյի միջազգային բաժնում, կենտրոնական ապարատում և Արտաքին գործերի նախարարության արտասահմանյան ներկայացուցչություններում։

 1990-1992 թվականներ` եղել է ԽՍՀՄ Արտաքին գործերի նախարարության Հեռավոր Արևելքի և Հնդկաչինի վարչության պետ
 1992-1996 թվականներ` եղել է Մոնղոլիայում Ռուսաստանի Դաշնության արտակարգ և լիազոր դեսպան։
 1996-1999 թվականներ` Ռուսաստանի Դաշնության Արտաքին գործերի նախարարության Անկախ պետությունների համագործակցության երրորդ դեպարտամենտի տնօրեն։
 1999-2002 թվականներ` Լեհաստանի Հանրապետությունում Ռուսաստանի Դաշնության արտակարգ և լիազոր դեսպան։
 2002-2005 թվականներ՝ Ռուսաստանի արտաքին գործերի նախարարի տեղակալ։
 2005-2013 թվականներ՝ Չինաստանի Ժողովրդական Հանրապետությունում Ռուսաստանի Դաշնության արտակարգ և լիազոր դեսպան։

2013 թվականի մայիսից՝ Իտալիայի Հանրապետությունում և Սան Մարինոյի Հանրապետությունում Ռուսաստանի Դաշնության արտակարգ և լիազոր դեսպան։

Գիտությունների թեկնածու։ Հեղինակ է մի շարք գիտական աշխատությունների և հրապարակումների։

Ընտանիք 
Ամուսնացած է, ունի չափահաս որդի և դուստր։

Դիվանագիտական աստիճան 
Արտակարգ և լիազոր դեսպան (1992 թվականի հունվարի 24)

Մրցանակներ 

 Բարեկամության շքանշան (1996 թվականի հունիսի 21) ՝ պետությանը մատուցած ծառայությունների, արտաքին քաղաքական կուրսի անցկացման և Ռուսաստանի ազգային շահերի ապահովման գործում ունեցած մեծ ավանդի, ծառայողական պարտքը կատարելիս ցուցաբերած արիության և անձնվիրության համար
Ռուսաստանի Դաշնության կառավարության պատվոգիր (2002 թվականի սեպտեմբերի 18)` պետության արտաքին քաղաքական կուրսի իրականացման գործում անձնական մեծ ներդրման և Ռուսաստանի Արտաքին գործերի նախարարության 200-ամյակի կապակցությամբ
 Պատվո շքանշան (2007 թվականի փետրվարի 6)` Ռուսաստանի Դաշնության արտաքին գործերի նախարարության համակարգում ձեռք բերված աշխատանքային հաջողությունների և բազմամյա բեղմնավոր գործունեության համար
 «Հայրենիքի զոհված պաշտպանների հիշատակի հավերժացման գործում ունեցած վաստակի համար» (Ռուսաստանի Պաշտպանության նախարարություն, 2008 թվական) մեդալ՝ հայրենիքի զոհված պաշտպանների հիշատակի հավերժացման գործում ունեցած անձնական մեծ ավանդի, զոհվածների և անհայտ կորած զինծառայողների անունների սահմանման համար, ընդ որում` ցուցաբերած բարոյական և գործարար բարձր որակները, ջանասիրությունն ու ողջամիտ նախաձեռնությունը, հայրենիքի զոհված պաշտպանների հիշատակի հավերժացման խնդիրների լուծմանն աջակցելու համար
 Ռուսաստանի Դաշնության Նախագահի շնորհակալությունը (2008 թվականի օգոստոսի 25)` Չինաստանում Ռուսաստանի տարվա և Ռուսաստանում Չինաստանի տարվա նախապատրաստման և անցկացման գործում մեծ ներդրման համար
 «Ռուսաստանի Դաշնության դիվանագիտական ծառայության վաստակավոր գործիչ» (2013 թվականի փետրվարի 22)՝ Ռուսաստանի Դաշնության արտաքին քաղաքական կուրսի իրականացման գործում ներդրած մեծ ավանդի և երկարամյա բարեխիղճ աշխատանքի համար
 Ալեքսանդր Նևսկու շքանշան (2018 թվականի ապրիլի 9)` Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա անթերի պետական ծառայության համար։

Ծանոթագրություններ

Տես նաև 
Ռուս-իտալական հարաբերություններ

Արտաքին հղումներ 
 
 

Դիվանագետներ այբբենական կարգով
Ռուս դիվանագետներ
Խորհրդային դիվանագետներ
Բարեկամության շքանշանի ասպետներ (Ռուսաստան)
Մոսկվայի միջազգային հարաբերությունների պետական ինստիտուտի շրջանավարտներ
Տնտեսագիտական գիտությունների թեկնածուներ
Պատվո շքանշանի ասպետներ (Ռուսաստան)
«Հայրենիքին մատուցած ծառայությունների համար» 4-րդ աստիճանի շքանշանի ասպետներ